1. Սույն կանոնակարգով կարգավորվում են Հայաստանի Հանրապետության տարածքում ներդրումային ֆոնդի (այսուհետ` ֆոնդ) կառավարչի (այսուհետ` կառավարիչ) և օտարերկրյա կառավարչի մասնաճյուղերի գրանցման ու լիցենզավորման, կառավարչի մասնաճյուղերի և ներկայացուցչությունների գրանցման, կառավարչի` Հայաստանի Հանրապետության տարածքից դուրս մասնաճյուղ կամ ներկայացուցչություն ստեղծելուն համաձայնություն տալու, օտարերկրյա կառավարչի կողմից Հայաստանի Հանրապետության տարածքում ներկայացուցչությունների գրանցման, ներդրումային ընկերությունների` որպես կառավարիչ վերալիցենզավորման և վերագրանցման, կառավարչի կանոնադրական կապիտալում նշանակալից մասնակցություն ձեռք բերելու համար նախնական համաձայնություն ստանալու, կառավարչի, նրա մասնաճյուղի և օտարերկրյա կառավարչի մասնաճյուղի կողմից գործարար ծրագրի, դրանում կատարվող փոփոխությունների և դրանց իրականացման վերաբերյալ հաշվետվությունների ներկայացման, կառավարչին վերաբերող փոփոխությունների գրանցման, կառավարչի գործունեության տարածքի և տեխնիկական հագեցվածության, ինչպես նաև դրանց հետ կապված և Հայաստանի Հանրապետության կենտրոնական բանկի (այսուհետ` Կենտրոնական բանկ) իրավասությանը վերապահված այլ հարաբերությունները: